|  |
| --- |
| 1. SJEDNICA GRADSKOG VIJEĆA GRADA POŽEGE

TOČKA 15. c) DNEVNOG REDAPRIJEDLOG ODLUKEO DAVANJU PRETHODNE SUGLASNOSTI NA STATUTUTARNU ODLUKU O IZMJENAMA I DOPUNAMA STATUTA GRADSKOG KAZALIŠTA POŽEGAPREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeListopad 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-04/22-01/36

URBROJ: 2177-1-01/01-22-2

Požega, 25. listopada 2022.

GRADSKOM VIJEĆU GRADA POŽEGE

PREDMET: Prijedlog Odluke o davanju prethodne suglasnosti na Statutarnu Odluku o izmjenama i dopunama Statuta Gradskog kazališta Požega

- dostavlja se

Na osnovu članka 62. stavka 1. podstavka 34. Statuta Grada Požege (Službene novine Grada Požege, broj: 2/21. i 11/22.) i članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14. /18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o davanju prethodne suglasnosti na Statutarnu Odluku o izmjenama i dopunama Statuta Gradskog kazališta Požega.

Pravna osnova za ovaj Prijedlog Odluke je u odredbi članka 54. stavka 1. Zakona o ustanovama (Narodne novine, broj: 76/93., 29/97., 47/99., 35/08. i 127/19.), odredbama Zakona o kazalištima (Narodne novine, broj: [71/06](https://www.iusinfo.hr/zakonodavstvo/zakon-o-kazalistima-1993)., [121/13](https://www.iusinfo.hr/zakonodavstvo/zakon-o-izmjenama-i-dopunama-zakona-o-kazalistima-1)., [26/14](https://www.iusinfo.hr/zakonodavstvo/zakon-o-izmjenama-zakona-o-kazalistima). i [98/19](https://www.iusinfo.hr/zakonodavstvo/zakon-o-izmjenama-zakona-o-kazalistima-1).) i članka 39. stavka 1. podstavka 15. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc Željko Glavić, v.r.

PRIVITAK:

1. Zaključak Gradonačelnika Grada Požege

2.Prijedlog Odluke o davanju prethodne suglasnosti na Statutarnu Odluku o izmjenama i dopunama Statuta Gradskog kazališta Požega

3.Prijedlog Statutarne Odluke o izmjenama i dopunama Statuta Gradskog kazališta Požega

4.Statut Gradskog kazališta Požega

5. Odluka sa sjednice Upravnog vijeća Gradskog kazališta Požega

6. Zaključak Odbora za statutarno-pravna pitanja



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-04/22-01/36

URBROJ: 2177-1-01/01-22-3

Požega, 25. listopada 2022.

Na temelju članka 44. stavka 1. i članka 48. stavka 1. točke 7. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17. i 144/20.) te članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 25. listopada 2022. godine, donosi

Z A K L J U Č A K

I. Ovim Zaključkom utvrđuje se Prijedlog Odluke o davanju prethodne suglasnosti o Statutarnu Odluku o izmjenama i dopunama Statuta Gradskog kazališta Požega, u predloženom tekstu.

II. Prijedlog Odluka iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-04/22-01/36

URBROJ: 2177-1-02/01-22-4

Požega, 27. listopada 2022.

Na temelju članka 54. stavka 1. Zakona o ustanovama (Narodne novine, broj: 76/93., 29/97., 47/99., 35/08. i 127/19.) i članka 39. stavka 1. podstavka 15. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 15. sjednici, održanoj dana 27. listopada 2022. godine, donosi

O D L U K U

o davanju prethodne suglasnosti na Statutarnu Odluku o izmjenama i dopunama

Statuta Gradskog kazališta Požega

I.

Gradsko vijeće Grada Požege daje prethodnu suglasnost na Statutarnu Odluku o izmjenama i dopunama Statuta Gradskog kazališta Požega, u tekstu koji je utvrdilo Upravno vijeće Gradskog kazališta Požega, na sjednici održanoj, dana, 21. listopada 2022. godine.

II.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Gradskom kazalištu Požega, Trg Sv. Trojstva 20, 34000 Požega
2. Upravnom odjelu za samoupravu, ovdje
3. Upravnom odjelu za društvene djelatnosti, ovdje
4. Pismohrani.

O b r a z l o ž e n j e

uz Odluku o davanju prethodne suglasnosti na Statutarnu Odluku o izmjenama

i dopunama Statuta Gradskog kazališta Požega

Pravna osnova za donošenje predloženog akta sadržana je u članku 54. stavku 1. Zakona o ustanovama (Narodne novine, broj: 76/93., 29/97., 47/99., 35/08. i 127/19.) (u nastavku teksta: Zakon o ustanovama) i članku 36. stavku 2. Statuta Gradskog kazališta Požega, broj: 534/2013. od 3. prosinca 2013. godine, te u članku 39. stavku 1. podstavku 15. Statuta Grada Požege (Službene novine Grada Požege, broj: 2/21. i 11/22.).

Važeći Statut Gradskog kazališta Požega (broj: 534/2013.) usvojen je 3. prosinca 2013. godine (u nastavku teksta: Statut).

Predmetnim Statutom utvrđen je status, naziv, sjedište, pečat i štambilj te djelatnost, pravni položaj, zastupanje i predstavljanje Gradskog kazališta Požega, njegova organizacija, upravljanje i odlučivanje, opći akti Kazališta, javnost rada, nadzor kao i pitanja vezana uz određivanje i čuvanje poslovne i profesionalne tajne.

# Upravno vijeće Gradskog kazališta Požega je na svojoj sjednici, održanoj dana, 21. listopada 2022. godine utvrdilo Statutarnu Odluku o izmjenama i dopunama Statuta Gradskog kazališta Požega (u nastavku teksta: Statutaran Odluka) koju je dostavilo Gradu Požegi kao svom osnivaču radi davanja prethodne suglasnosti.

Predložena Statutarna Odluka predstavlja prvu izmjenu odnosno dopunu Statuta i usklađenje s odredbama Zakona o ustanovama.

Nastavno se daje sadržaj Statutarne Odluke:

1) uz članak 2. - u članku 13. Statuta vezano uz ustroj i nadležnost ministarstava sukladno članku 1. stavku 1. točki 8. i članak 12. Zakona o ustrojstvu i djelokrugu tijela državne uprave (Narodne novine broj: 85/20.) potrebno je precizirati da se Kazalište upisuje u očevidnik kazališta koje vodi Ministarstvo kulture i medija RH.

2) uz članak 3. - izmijenjen je članak 19. Statuta kojim su izmijenjeni posebni uvjeti koji treba ispunjavati ravnatelj Kazališta, a to su:

- završen preddiplomski i diplomski sveučilišni studij ili integrirani preddiplomski i diplomski sveučilišni studij kao i osoba koja je stekla visoku stručnu spremu (VII/1) sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju i Zakona o akademskim i stručnim nazivima i akademskom stupnju s područja društvenih ili humanističkih znanosti ili umjetničkog područja

- najmanje pet godine radnog staža na rukovodećim poslovima u kazališnoj djelatnosti ili deset godina rada u kulturi

- stručne, radne i organizacijske sposobnosti za obavljanje poslova ravnatelja

- poznavanje jednog svjetskog jezika

- da se protiv osobe ne vodi kazneni postupak.

3) uz članak 4. - izmijenjen je članak 20. stavak 6. Statuta sukladno članku 41. stavku 1. i 2. Zakonu o ustanovama (članak prema kojemu postoji obveza da se natječaj za ravnatelja objavi na mrežnim stranicama ustanove i u Narodnim novinama.

4) uz članak 5. - u članku 26. Statuta stavak 5. je brisan.

5) uz članak 6. - u članku 36. stavku 2. Statuta dodavanjem riječi „prethodnu“, sada je precizirano da se Statut dostavlja na prethodnu suglasnost osnivaču sukladno članku 54. stavku 1. Zakona o ustanovama.

6) uz članak 7. - članak 38. Statuta izmijenjen je sukladno članku 55. Zakona o ustanovama kojim je sada propisano opći akti Kazališta objavljuju se na mrežnim stranicama i na Oglasnoj ploči Kazališta, a stupaju na snagu osmog dana od dana objave na Oglasnoj ploči Kazališta, te iznimno prvog dana od dana objave na Oglasnoj ploči Kazališta.

7) uz članak 8. - utvrđen je vakacijski rok stupnja na snagu Statutarne odluke.

Slijedom navedenog, predlaže se Gradskom vijeću Grada Požege da razmotri i u istovjetnom tekstu prijedloga usvoji Odluku o davanju prethodne suglasnosti na Statutarnu Odluku o izmjenama i dopunama Statuta Gradskog kazališta Požega.

PRIJEDLOG

Na temelju članka 54. stavka 1. Zakona o ustanovama (Narodne novine, broj: 76/93. 29/97., 47/99., 35/08. i 127/19.) i 36. stavka 2. Statuta Gradskog kazališta Požega, broj: 534/2013., Upravno vijeće Gradskog kazališta Požega, na svojoj \_\_. sjednici, održanoj dana, \_\_. \_\_\_\_\_\_\_\_\_ 2022. godine, donosi

**STAUTARNU ODLUKU**

**o izmjenama i dopunama Statuta Gradskog kazališta Požega**

Članak 1.

Ovim Statutarnom Odlukom mijenja se i dopunjuje Statut Gradskog kazališta Požega, broj: 534/2013. od 3. prosinca 2013. godine (u nastavku teksta: Statut).

Članak 2.

U članku 13. Statuta iza riječi: „kulture“ dodaju se riječi: „i medija RH“.

Članak 3.

Članka 19. Statuta mijenja se i glasi:

„Ravnatelj Kazališta, osim općih zakonskih uvjeta za zasnivanje radnog odnosa mora imati i sljedeće posebne uvjete:

* završen preddiplomski i diplomski sveučilišni studij ili integrirani preddiplomski i diplomski sveučilišni studij kao i osoba koja je stekla visoku stručnu spremu (VII/1) sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju i Zakona o akademskim i stručnim nazivima i akademskom stupnju s područja društvenih ili humanističkih znanosti ili umjetničkog područja
* najmanje pet godine radnog staža na rukovodećim poslovima u kazališnoj djelatnosti ili deset godina rada u kulturi

- stručne, radne i organizacijske sposobnosti za obavljanje poslova ravnatelja

- poznavanje jednog svjetskog jezika

- da se protiv osobe ne vodi kazneni postupak.“

Članak 4.

U članku 20. stavak 6. Statuta mijenja se i glasi:

„Natječaj se objavljuje na mrežnim stranicama Kazališta i u Narodnim novinama, osim dijela koji se odnosi na programski i financijski okvir za sljedeće razdoblje.“

Članak 5.

U članku 26. Statuta, stavak 5. briše se.

Članak 6.

U članku 36. stavku 2. Statuta iza riječi: „uz“ dodaje se riječ: „prethodnu“.

Članak 7.

Članak 38. Statuta mijenja se i glasi:

„ Opći akti Kazališta objavljuju se na mrežnim stranicama Kazališta i na Oglasnoj ploči Kazališta, a stupaju na snagu osmog dana od dana objave na Oglasnoj ploči Kazališta.

Iznimno od odredbe iz stavka 1. ovoga članka opći akti Kazališta mogu stupiti na snagu prvog dana od dana objave na Oglasnoj ploči Kazališta. „

Članak 8.

Ovaj Statut stupa na snagu osmog dana od dana njegove objave na oglasnoj ploči Kazališta.

PREDSJEDNICA UPRAVNOG VIJEĆA

Veronika Šakota

Broj: \_\_\_/2022.

Požega, \_\_. \_\_\_\_\_\_\_\_\_\_ 2022.

**Statut Gradskog kazališta Požega, broj: 534/2013. od 3. prosinca 2013. godine**

Na temelju članka 52. Zakona o kazalištima (NN, broj: 71/06.) te članka 16.Odluke o osnivanju kazališne kuće u Požegi (Službene novine Grada Požege, broj: 7/94. i 4/07.), Upravno vijeće Gradskog kazališta Požega, dana 3. prosinca 2013. godine donosi

# S T A T U T

**Gradskog kazališta Požega**

1. OPĆE ODREDBE

Članak 1.

Statutom Gradskog kazališta Požega (dalje, skraćeno: Statut) utvrđuje se status, naziv, sjedište, pečat i štambilj te djelatnost, pravni položaj, zastupanje i predstavljanje Gradskog kazališta Požega, njegova organizacija, upravljanje i odlučivanje, opći akti Kazališta, javnost rada, nadzor kao i pitanja vezana uz određivanje i čuvanje poslovne i profesionalne tajne.

Članak 2.

Gradsko kazalište Požega osnovano je Odlukom o osnivanju kazališne kuće u Požegi (Službene novine Grada Požege, broj: 7/94. i 4/07.).

Vlasnik i osnivač Kazališta je Grad Požega (dalje, skraćeno: Osnivač).

1. NAZIV I SJEDIŠTE

Članak 3.

Gradsko kazalište Požega obavlja svoju djelatnost, posluje i sudjeluje u pravnom prometu pod nazivom: Gradsko kazalište Požega.

Skraćeni naziv Gradskog kazališta Požega je: GKP.

Sjedište Gradskog kazališta je u Požegi, Trg Sv. Trojstva kbr. 20.

Naziv Gradskog kazališta Požega (dalje, skraćeno: Kazalište) istaknut je na objektima u kojima se obavlja njegova djelatnost te na objektu u kome je sjedište Kazališta.

Članak 4.

Kazalište je pravna osoba upisna u sudski registar.

Članak 5.

Kazalište može promijeniti naziv i sjedište samo odlukom Osnivača.

1. ZASTUPANJE I PREDSTAVLJANJE

Članak 6.

Kazalište predstavlja i zastupa ravnatelj Kazališta.

Ravnatelj organizira i vodi rad i poslovanje Kazališta te poduzima sve pravne radnje u ime i za račun Kazališta sukladno Zakonu i ovom Statutu.

Ravnatelj ima sve ovlasti u pravnom prometu u sklopu djelatnosti upisanih u sudski registar.

Članak 7.

Ravnatelj Kazališta može dati punomoć drugoj osobi da zastupa Kazalište u pravnom prometu u granicama svojih ovlasti, a sukladno odredbama zakona kojim se uređuju obvezni odnosi, uz prethodnu suglasnost Upravnog vijeća.

Članak 8.

U pravnom prometu Kazalište koristi štambilj.

Štambilj Kazališta je kvadratnog oblika, dimenzija 3 x 3 cm u kojem je smješten manji kvadratni oblik dimenzija 2 x 2 cm. U vanjskom je kvadratu puni naziv Gradsko kazalište Požega, a u unutarnjem je kvadratu kratica G K P. Smještaj punog naziva i kratice vizualno asocira na podignuti zastor pozornice.

Svaki štambilj ima svoj broj.

Članak 9.

Štambiljem se ovjeravaju isprave i akti u pravnom prometu.

Štambilj se koristi za odgovarajuće administrativno-financijske poslovanje Kazališta.

Odluku o broju štambilja, načinu korištenja te osobama koje su odgovorne za njihovo čuvanje svojim aktom uređuje Upravno vijeće.

Članak 10.

Gradsko kazalište ima i svoj zaštitni znak u obliku sunca s grba Grada Požege.

1. DJELATNOST KAZALIŠTA

Članak 11.

Kazalište kao kazališna kuća obavlja sljedeću djelatnost:

* 1. unapređivanje kazališnog izraza radom s amaterima u svrhu vlastite produkcije kazališnih predstava radom MŠK, SKAD i odraslih amatera,
	2. javno izvođenje dramskih, opernih, operetnih i drugih scenskih djela vlastitog i gostujućih kazališta, kazališnih družina i povremenih kazališnih grupa,
	3. iznajmljivanje prostora za održavanje kulturnih i zabavnih priredbi, javnih skupova, predavanja, seminara i sl.,
	4. pružanje tehničkih usluga rasvjete, ozvučenja, izrade dekora, kostima i slično za festivale, smotre, TV i druga snimanja,
	5. pružanje usluga (organizacija uz kotizaciju) kazališnih radionica iznajmljivanje dekora, kostima, rekvizita, glazbala i druge opreme, organizaciju kulturnih i zabavnih priredbi,
	6. izdavanje i prodaja časopisa, brošura, knjiga i sl. s područja kazališne i drugih umjetnosti (likovnih, glazbenih, plesnih i sl.).

Članak 12.

Kazalište može proširiti ili promijeniti djelatnost, a odluku o proširenju, odnosno promjeni djelatnosti donosi Upravno vijeće, uz prethodnu suglasnost Osnivača.

Članak 13.

Kazalište mora biti upisano u sudski ili drugi odgovarajući registar, te u Očevidnik kazališta koji vodi Ministarstvo kulture RH.

1. UNUTARNJE USTROJSTVO

Članak 14.

Unutarnjim ustrojstvom osigurava se racionalan i djelotvoran rad Kazališta u cilju obavljanja kazališne djelatnosti u skladu sa Zakonom o kazalištima te obvezu kontinuiranog usavršavanja kadra,

obnavljanja tehnike kao i obvezu činiti sve kako bi se djelatnost Kazališta sustavno podizala na viši nivo (npr. opremanje tehničkim sredstvima kojima je moguće izvršiti i složenije multimedijalne projekte).

Pravilnikom o unutarnjem ustrojstvu i sistematizaciji radnih mjesta Kazališta pobliže se uređuje ustrojstvo, radna mjesta i rad Kazališta kao javne službe jedinice lokalne samouprave.

Članak 15.

Pravni, administrativni i računovodstveno-financijski poslovi ustrojavaju se radi ostvarivanja djelatnosti Kazališta i njegovog poslovanja kao javne službe, vođenja propisane dokumentacije i evidencija, obavljanja računovodstveno-financijskih poslova i drugih administrativnih poslova potrebnih za rad i poslovanje Kazališta i ostvarivanje prava i obveza zaposlenika Kazališta.

Članak 16.

Pomoćno-tehničkim poslovima osiguravanu se primjereni tehnički i drugi uvjeti za ostvarivanje plana i programa te drugih potrebitih uvjeti za rad i poslovanje Kazališta.

1. UPRAVLJANJE I ODLUČIVANJE

Članak 17.

Tijela upravljanja Kazalištem su:

1. Ravnatelj
2. Upravno vijeće

Članak 18.

Kazalištem upravlja ravnatelj.

Ravnatelj organizira i vodi poslovanje Kazališta, organizira i provodi umjetnički program, predstavlja i zastupa Kazalište, vodi poslovnu politiku i odgovoran je zakonitost rada.

Ravnatelj Kazališta je samostalan u radu i za svoj rad odgovara Upravnom vijeću i Osnivaču. Stručni rad Kazališta vodi ravnatelj u suradnji s Upravnim vijećem.

Ravnatelj posebnom odlukom imenuje osobu koja će ga zamjenjivati za vrijeme njegove odsutnosti.

Članak 19.

Ravnatelj Kazališta, osim općih zakonskih uvjeta za zasnivanje radnog odnosa mora imati i slijedeće posebne uvjete:

* visoku stručnu spremu, društvenog ili humanističkog smjera,
* jedna godina radnog iskustva u struci ili srodnim poslovima vezanim uz kazališnu djelatnost
* prijedlog četverogodišnjeg plana rada, te
* potrebne organizacijske sposobnosti.

Članak 20.

Ravnatelj se imenuje na temelju javnog natječaja na vrijeme od četiri godine, a istekom mandata može biti ponovo imenovan.

Natječaj se raspisuje najkasnije godinu dana prije isteka mandata ravnatelja. Natječaj raspisuje i provodi Upravno vijeće.

Osnivač je obvezan prije raspisivanja natječaja za ravnatelja uvažavajući umjetničke kriterije, utvrditi osnovni programski i financijski okvir za slijedeće četverogodišnje razdoblje.

Programski i financijski okvir sastavni su dio natječaja za imenovanje ravnatelja i dostupni su kandidatima na uvid.

Natječaj se objavljuje u dnevnom tisku i Narodnim novinama, osim dijela koji se odnosi na programski i financijski okvir za slijedeće razdoblje.

Ravnatelj se imenuje na temelju predloženog četverogodišnjeg programa rada koji obavezno sadrži financijski i kadrovski plan ostvarenja predloženog programa.

Članak 21.

Javni natječaj osim uvjeta iz članka 19. i 20. ovog Statuta mora sadržavati i sljedeće elemente:

* + rok za podnošenje prijave,
	+ rok u kojem će podnositelji prijave biti izvješteni o rezultatima izbora.

Članak 22.

Ravnatelja imenuje i razrješava Gradsko vijeće Grada Požege, na prijedlog Upravnog vijeća.

Članak 23.

Osim poslova i dužnosti iz članka 18. ovoga Statuta ravnatelj

* 1. Upravnom vijeću predlaže:
	+ donošenje Statuta i drugih općih akata Kazališta,
	+ donošenje godišnjeg programa rada i kazališnog repertoara,
	+ potrebu zapošljavanja novih zaposlenika na koje suglasnost daje Osnivač,
	+ odnosno podnosi izvješća o ostvarenju planskih dokumenata Kazališta i izvješća o investicijskom i tekućem održavanju, te nabavi opreme,
	1. organizira stručni rad Kazališta, koordinira financijsko poslovanje Kazališta s Osnivačem, vodi računa o usklađenju općih akata Kazališta s odredbama odgovarajućih zakona, nadzire primjenu zakona i općih akata u poslovanju Kazališta, poduzima mjere neophodne za izvršenje programa rada i plana razvoja kazališne djelatnosti i Kazališta, zaključuje ugovore o radu, te donosi odluke o prestanku radnog odnosa (sukladno odredbama Zakona o radu i Pravilnicima Kazališta), odlučuje o prekovremenom radu, odlučuje o povredama prava iz radnog odnosa, obavlja i sve druge poslovodne funkcije utvrđene zakonom i općim aktima Kazališta (vezane za rad i poslovanje Kazališta)*.*

Članak 24.

Ravnatelj Kazališta može imenovati radne, odnosno stručne skupine za izradu elaborata, analiza, prijedloga, stručnih mišljenja neophodnih za ostvarivanje poslovodne funkcije.

Ravnatelj Kazališta izdaje zaposlenicima naloge za izvršenje određenih poslova i zadataka.

Članak 25.

Ravnatelj Kazališta za vrijeme trajanja mandata može djelovati i obavljati umjetničke poslove izvan Kazališta, odnosno matične kazališne kuće, jedino uz suglasnost Upravnog vijeća, koja mora u svakom pojedinom slučaju sadržavati uvjete za obavljanje takvih poslova.

Članak 26.

Upravno vijeće ima pet članova od kojih tri imenuje Gradsko vijeće Grada Požege iz reda uglednih umjetnika i radnika u kulturi, koji nisu djelatnici županijskog ureda državne uprave nadležnog za poslove kulture županije na čijem području Kazalište djeluje, odnosno gradskog ureda nadležnog za poslove kulture, a ostale članove iz svojih redova biraju djelatnici Kazališta. Ako članu vijeća iz reda kazališnih djelatnika prestane rad, prestaje mu i članstvo u Upravnom vijeću.

Način imenovanja, izbora i razrješenja članova Upravnog vijeća, uređuje se aktom o osnivanju i Statutom.

Mandat članova Upravnog vijeća traje četiri godine.

Za vrijeme trajanja mandata vanjski član Upravnog vijeća ne može umjetnički djelovati u tom kazalištu.

Članovi Upravnog vijeća imaju pravo na novčanu naknadu za svoj rad u visini koju odredi Osnivač i koja se isplaćuje na teret Osnivača.

Članak 27.

Upravno vijeće:

* + na prijedlog ravnatelja potvrđuje godišnji program rada Kazališta, koji mora biti sukladan s osnovnim programskim i financijskim okvirom iz članka 26. stavka 3. Zakona o kazalištima.
	+ prati ostvarivanje programa te njegovo financijsko i kadrovsko izvršavanje,
	+ razmatra i usvaja programska i financijska izvješća ravnatelja,
	+ na prijedlog ravnatelja donosi Statut i druge opće akte Kazališta,
	+ predlaže program stručnog usavršavanja djelatnika.
	+ daje ravnatelju mišljenja i prijedloge o organizaciji rada.
	+ obavlja i druge poslove određene Zakonom, aktom o osnivanju i Statutom.

Članak 28.

Sjednicu Upravnog vijeća saziva i predsjedava joj predsjednik.

Predsjednika i njegovog zamjenika imenuje Upravno vijeće iz redova svojih članova.

Sjednica Upravnog vijeće može se sazvati i na zahtjev ravnatelja ili na zahtjev tri člana Upravnog vijeća.

Upravno vijeće utvrđuje svoje stavove i mišljenja te odlučuje većinom glasova prisutnih članova.

Članak 29.

Ravnatelj je dužan Upravnom vijeću tromjesečno podnositi izvješća o ostvarenju programskog i financijskog poslovanja.

Upravno vijeće također razmatra i usvaja ravnateljevo izvješće o ostvarenju programskog i financijskog poslovanja u protekloj kazališnoj sezoni.

Upravno vijeće dužno je pismenim putem izvijestiti Osnivača o razlozima usvajanja, odnosno neusvajanja izvješća.

Članak 30.

Kazalište je dužno najmanje jednom godišnje podnijeti izviješće o ostvarenju programskog i financijskog poslovanja Osnivaču, odnosno uvijek kada to Osnivač zatraži.

Osim izvješća iz stavka 1 ovoga članka, Osnivaču se obavezno podnosi i programsko i financijsko izvješće o ostvarenju protekle kazališne sezone.

Izvješće podnosi ravnatelj uz obavezno dostavljanje mišljenja Upravnog vijeća.

Članak 31.

Ukoliko Osnivač ne prihvati programsko, odnosno financijsko izvješće, ravnatelj Kazališta može biti razriješen dužnosti i prije isteka mandata.

Prije donošenja odluke o razrješenju, ravnatelju se mora pružiti mogućnost očitovanja o razlozima razrješenja.

U slučaju razrješenja iz stavka 1 ovoga članka, Osnivač može razriješiti i članove Upravnog vijeća koje je imenovao.

1. IMOVINA KAZALIŠTA I ODGOVORNOST ZA OBVEZE KAZALIŠTA

Članak 32.

Imovinu Kazališta čine stvari, prava i novčana sredstva.

Imovinom raspolaže Kazalište pod uvjetima i način propisan zakonom, drugim propisima donesenim na temelju zakona i ovim Statutom.

Sredstva za rada Kazalište ostvaruje:

* iz proračuna Grada Požege
* iz drugih proračunskih izvora
* iz prihoda ostvarenih djelatnošću Kazališta
* iz drugih važećim propisima dopuštenih izvora, a posebice zaklada, sponzorstva, darova i drugih sličnih prihoda.

Članak 33.

Osnivač je dužan osigurati sredstva iz članka 12. Zakona o kazalištima sukladno kriterijima i standardima koje na prijedlog Upravnog vijeća propisuje Osnivač.

Sredstva za plaće i druga materijalna prava kazališnih radnika Osnivač je dužan osigurati u skladu s odgovarajućim propisima, odnosno kolektivnim ugovorom.

Prihodi ostvareni djelatnošću Kazališta su prihodi od prodaje ulaznica, publikacija, predstava i ostalih programa na repertoaru Kazališta, prihodi iznajmljivanja dvorane, kostima i rekvizita, prihodi od gostovanja i sl.

Članak 34.

Novčana sredstva ostvarene od navedenih djelatnosti polažu se na račun lokalne riznice i korist će se prema financijskom planu Kazališta.

1. OPĆI AKTI KAZALIŠTA

Članak 35.

Opći akti Kazališta su Statut, pravilnici, poslovnici, odluke kojima se određuju pojedina pitanja u svezi djelatnosti Kazališta.

Članak 36.

Statut je osnovni opći akt Kazališta.

Statut donosi Upravno vijeće na prijedlog ravnatelja, uz suglasnost Gradskog vijeća Grada Požege.

Članak 37.

Upravno vijeće, na prijedlog ravnatelja donosi:

* Pravilnik o unutarnjem ustrojstvu i sistematizaciji radnih mjesta
* Pravilnik o radu,
* Pravilnik o plaćama i naknadama plaća i ostalim materijalnim pravima zaposlenika
* Pravilnik o zaštiti na radu
* Pravilnik o protupožarnoj zaštiti
* Pravilnik o kućnom redu
* Pravilnik o pripravničkom stažu,
* Pravilnik o knjigovodstvu,
* Pravilnik o radu Male škole kazališta, Srednjoškolske kazališne družine (SKAD) i odraslih amatera, te
* druge pravilnike sukladno zakonskim propisima.

Članak 38.

Opći akti kazališta objavljuju se na Oglasnoj ploči Kazališta, a stupaju na snagu 8 dana od dana objave na Oglasnoj ploči Kazališta.

Iznimno od odredbe iz prethodnog stavka ovog članka opći akti Kazališta mogu stupiti na snagu danom objave na Oglasnoj ploči, samo izuzetnim slučajevima.

1. JAVNOST RADA

Članak 39.

Rad kazališta je javan, a o obavljanju svoje djelatnosti i načinu pružanja usluga Kazalište izvješćuje pravne osobe i građane:

* preko sredstava javnog priopćavanja,
* izdavanjem publikacija,
* oglašavanjem na Oglasnoj ploči Kazališta te
* na druge primjerene načine.

Članak 40.

Za javnost rada Kazališta odgovara ravnatelj.

1. POSLOVNA I PROFESIONALNA TAJNA

Članak 41.

Poslovnom tajnom smatraju se isprave i podaci čije bi priopćavanje ili davanje na uvid neovlaštenim osobama bilo protivno poslovanju Kazališta ili štetilo njezinom poslovnom ugledu, odnosno interesu i ugledu uposlenih.

Poslovnu tajnu dužni su čuvati svi zaposlenici koji bilo na koji način saznaju za ispravu ili podatak koji se smatraju poslovnom tajnom.

Članak 42.

Poslovnom tajnom smatraju se:

* dokumenti koje ravnatelj proglasi poslovnom tajnom,
* podaci koje nadležno tijelo kao povjerljivo priopći Kazalištu,
* mjere i način postupanja u slučaju nastanka izvanrednih okolnosti,
* dokumenti koji se odnose na obranu,
* plan fizičko - tehničke zaštite zaposlenika i imovine Kazališta, te
* druge isprave i podaci čije bi priopćavanje neovlaštenoj osobi bilo protivno interesu ustanove i njenog Osnivača.

Članak 43.

Isprave i podaci koji predstavljaju poslovnu tajnu drugim osobama mogu priopćiti ravnatelj i osoba koju on ovlasti.

Povreda dužnosti čuvanja poslovne tajne predstavlja tešku povredu radne obveze. O čuvanju poslovne tajne neposredno brine ravnatelj.

1. NADZOR NAD RADOM KAZALIŠTA

Članak 44.

Unutarnji nadzor nad stručnim radom provodi ravnatelj i Upravno vijeće, a vanjski nadzor provodi tijelo određeno Zakonom o kazalištima.

1. PRIJELAZNE I ZAVRŠNE ODREDBE

Članak 45..Do usklađivanja općih akata kazališta s odredbama ovoga Statuta primjenjivat će se odredbe postojećih akata ukoliko nisu u suprotnosti s odredbama ovog Statuta.

Opći akti utvrđeni ovim Statutom uskladit će se s odredbama ovog Statuta u roku 180 dana od dana njegovog stupanja na snagu.

Članak 46.

Stupanjem na snagu ovog Statuta prestaje važiti Statut Gradskog kazališta Požega od 4. rujna 2013. godine.

Članak 47.

Ovaj Statut stupa na snagu 8 dana od dana objave na oglasnoj ploči Kazališta.

PREDSJEDNIK UPRAVNOG VIJEĆA

Drago Gašpar, dr.med.subspec., v.r.

Broj: 534/2013

Požega, 3. prosinca 2013. godine